《薄暮东牟道中有作》
明代·王世贞

策骑缘海壖，兴发遂忘疲。将晞九阳发，思振三神衣。

如何悲泉侧，阳乌欲罢飞。川后约其波，以待朱轮归。

柳色有遗景，梓里无停晖。空青就磨灭，光景向熹微。

二气既不分，吾人安敢违。改辔趣林薄，命烛叩衡扉。

有酒但为欢，无酒且息机。天鸡在东方，三鸣不须斯。

庶哉咸池浴，万象同赫羲。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。